破完紀錄未夠皮 輝哥攻勢陸續來
2024年05月12日 12:00
東網電視
更多新聞短片
輝哥今朝為「太陽拍檔」督操，緊張到痺。
姚本輝昨日連中三元，兼且突破1000場頭馬紀錄，今晨開工見佢零舍精神爽俐，睇番周三夜賽報名馬，雖然只有3駒報名，分別是三班1200米「太陽拍檔」，三班1800米「非惟僥倖」及四班1200米「鑽石寶寶」，但貴精不貴多，一於以質量取勝，練者在烽火台為旗下賽駒督操，眼神充滿戰意，動態吸引。
焦點鏡頭是「太陽拍檔」由助手快跳兩段期間，輝哥一手打表一手舉鏡，十分肉緊，此駒狀態長期見勇，陣上表現穩定，在三班作賽經常有接近演出，今仗可繼續留意，另一匹新勝馬「鑽石寶寶」突破樽頸，復課後繼續落力打磨，身型更見紥實好火，有能力再下一城。